Diari Oficial de la Generalitat Valenciana


Sumari del DOGV 1784, del 18-05-1992 (1992/824839)

ORDRE de 14 d'abril de 1992, de la Conselleria de Cultura, Educació i Ciència, per la qual es convoca una beca de post-grau.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/14/(2)/dof/vci/html**

### Dades del document

Número de DOGV
:   1784

Data del DOGV
:   18-05-1992

Secció del DOGV
:   DISPOSICIONS GENERALS

Número del document
:   1992/824839


Data del document
:   14-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'abril de 1992, de la Conselleria de Cultura, Educació i Ciència, per la qual es convoca una beca de post-grau.  
Atesos els diferents caràcters dels recursos econòmics destinats al finançament de la política científica i investigadora, i conscient de la necessitat de la realització d'un treball tècnic d'investigació sobre les diferents ajudes, normativa i efectes d?aquesta,. fent ús de les competències que em confereix l?article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca una beca per a la realització d'estudis sobre la normativa jurídica existent, ajudes i efectes d?aquesta, en matèria de política científica.  
Les bases per les quals es regeix aquesta convocatòria es troben a l'annex d?aquesta ordre.  
Article segon  
La beca descrita en l'article anterior serà sufragada amb càrrec a la línia de subvenció 40-3/000/92, programa 542-10 del pressupost de 1992, per un import global màxim d'1.530.000 PTA.  
DISPOSICIONS FINALS  
Primera  
S'autoritza el Director General d?Ensenyaments Universitaris i Investigació a dictar, dins l?àmbit de les seues competències, les resolucions necessàries per a l'aplicació i el desplegament d?aquesta ordre i se li delega la facultat de concedir la beca esmentada.  
Segona  
Aquesta ordre entrarà en vigor l?endemà de la seua publicació en el Diari Oficial de ta Generalitat Valenciana.  
València, 14 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases de la convocatòria  
1. Objecte de la beca  
Aquesta beca té com a finalitat principal aconseguir la formació professional en l?àrea de política d?investigació científica i tècnica i també l?obtenció dels estudis i els informes realitzats en el desenvolupament del projecte.  
2. Requisits  
Per a optar a aquesta beca serà necessari: . a) Posseir la nacionalitat espanyola.  
b) Estar en possessió del títol de llicenciat en Dret.  
3. Sol·licituds, documentació i termini  
Les sol·licituds hauran de ser adreçades al Director General d'Ensenyaments Universitaris i Investigació de la Conselleria de Cultura, Educació i Ciència i hauran de presentar-se en el Registre General de la conselleria (avinguda de Campanar, 32. 46514 València), en els centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts en l'article 66 de la Llei de Procediment Administratiu.  
A la sol·licitud caldrà adjuntar un currículum, on constaran l?expedient acadèmic i els mèrits professionals, i un projecte específic d'investigació.  
El termini de presentació de les sol·licituds serà de quinze dies hàbils, comptadors des de l?endemà de la publicació d?aquesta ordre en el Diari Oficial de la Generalitat Valenciana.  
4. Criteris de selecció  
Es valorarà la qualitat del projecte presentat, el coneixement de l?estructura organitzativa existent en matèria d?educació, tant de l'administració central com de l?autonòmica, i l?experiència de treball en temes educatius i de política científica.  
Solament seran tinguts en compte els mèrits que siguen acreditats documentalment.  
A l?objecte de realitzar la selecció, els candidats podran ser convocats a una entrevista personal i a una prova escrita.  
5. Resolució  
La beca serà concedida per resolució de la Direcció General d'Ensenyaments Universitaris i Investigació de la Conselleria de Cultura Educació i Ciència, per delegació del conseller.  
6. Dotació i període d?aprofitament de la beca  
La beca comprén una dotació mensual de 125.000 PTA i una assegurança d?accident i assistència mèdica. Aquesta última podrà estendre's al cònjuge i als fills del beneficiari, sempre que no tinguen cobertura de la Seguretat Social.  
El període d?aprofitament de la beca serà d'un any, compres entre l'1 de juny de 1992 i el 31 de maig de 1993, i podrà prorrogar-se per un màxim de tres períodes anuals més, d?acord amb la disponibilitat pressupostària i amb l?informe previ favorable del Director General d'Ensenyaments Universitaris i Investigació, cas que els estudis encomanats no haguessen estat conclosos.  
El temps de dedicació serà de 35 hores setmanals.  
7. Obligacions del becari  
El becari estarà obligat a:  
7.1 Acceptar les normes fixades en aquesta convocatòria i també les que la Direcció General d'Ensenyaments Universitaris i Investigació establesca per al seu desenvolupament i seguiment científic.  
7.2 Realitzar els estudis sobre els temes que li siguen encomanats per la Direcció General d'Ensenyaments Universitaris i Investigació en matèria de normativa jurídica en l'àrea de la política científica.  
7.3 Elaborar, una vegada finalitzat el període d?aprofitament de la beca, una memòria sobre el treball realitzat i els seus resultats.  
7.4 Comunicar a la Direcció General d'Ensenyaments Universitaris i Investigació l?obtenció d'altres subvencions o ajudes per a la mateixa finalitat procedents de qualsevol administració o ens públics.  
- Qualsevol alteració de les condicions tingudes en compte per a la concessió de la beca podrà comportar la modificació de la resolució.  
En cas d'incompliment de les condicions imposades, el beneficiari haurà de reintegrar les quantitats percebudes amb els interessos de demora que s'haguessen produït des del moment del pagament de la subvenció.


Còpia Permalink ELI